open-index/open-wikipedia-markdown huggingface dataset:
אד מארי

שמאל|ממוזער|200px|אד מארי, 2016
**אדוארד בי. "אד" מארי** (באנגלית: **Edward B. "Ed" Murray**; נולד ב-2 במאי 1955) הוא פוליטיקאי אמריקאי מהמפלגה הדמוקרטית, אשר כיהן כראש עיריית סיאטל ה-53, מינואר 2014 ועד ספטמבר 2017. כמו כן, הוא כיהן בסנאט של וושינגטון (2013-2007) וחבר בבית הנבחרים של מדינת וושינגטון (2007-1995).

מארי הוא הומוסקסואל גלוי.

## ביוגרפיה
מארי נולד באברדין, וושינגטון, בן למשפחה אירית קתולית. בעל תואר ראשון בסוציולוגיה מאוניברסיטת פורטלנד.

באוקטובר 1995 נבחר מארי לראשונה לבית הנבחרים של מדינת וושינגטון במחוז 43 ושימש בתפקיד זה עד ינואר 2007 כשהתמנה לכהן כסנטור בסנט של מדינת וושינגטון.

מארי שימש במשך שנים רבות כיושב ראש ועדת התחבורה של בית הנבחרים. הוא פעל לקידום זכויות להט"ב. בשנת 2006, לאחר שלושה עשורים של דיונים, הוא הצליח להעביר את החוק, נגד אפליה והגנה על הומואים ולסביות.

בשנת 2007 הוא קידם חוק שותפות ביתית (domestic partnerships) המעניקה זכויות לזוגות חד-מיניים.

בשנת 2009, הוביל מארי את הצעת החוק למימון בניית מנהרה באורך שני מייל שתעבור מתחת לעיר סיאטל ושתחליף את "גשר דרך אלסקה", כביש עילי לא בטיחותי שניזוק ברעידת האדמה בשנת 2001, בעלות של 2.4 מיליארד דולר . הוא תמך באופן עקבי בפרויקט, למרות חששות כבדים לגבי כדאיותו. המנהרה נפתחה לציבור בתחילת 2019.

ב-5 בנובמבר 2013 נבחר מארי לראשות עיריית סיאטל (ראש העיר ה-53), לאחר שניצח את ראש העיר המכהן, מייקל מקגין. הוא זכה לתמיכה של 52% מהבוחרים (כ-106,000 בוחרים) לעומת 47% של הבוחרים (כ-98,000 בוחרים) שתמכו במקגין. הוא נכנס לתפקידו ב-1 בינואר 2014.

### יחסו לישראל
ביוני 2015 הגיע מארי לביקור בישראל, כאורח של משרד החוץ הישראלי וצעד במצעד הגאווה בתל אביב עם בן זוגו ונגד החרם של ה-BDS נגד ישראל. הוא ידוע באהדתו ותמיכתו בישראל.

## חייו האישיים
בן זוגו של מארי משנת 1993 הוא מייקל שיוסאקי. הם נישאו בשנת 2013. מסע הבחירות שלו לסנט מדינת וושינגטון כמו יתר פעילויותיו נתמכה על ידי הקרן "לניצחון ההומואים והלסביות".

## קישורים חיצוניים

## הערות שוליים

קטגוריה:אמריקאים ילידי מדינת וושינגטון
קטגוריה:פוליטיקאים להט"בים אמריקאים
קטגוריה:חברי המפלגה הדמוקרטית (ארצות הברית)
קטגוריה:ראשי עיריית סיאטל
קטגוריה:חברי בתי המחוקקים של מדינת וושינגטון
קטגוריה:פוליטיקאים הומוסקסואלים
קטגוריה:בוגרי אוניברסיטת פורטלנד
קטגוריה:אמריקאים שנולדו ב-1955
נחום ביתן

**נחום ביתן** (נולד ב-28 ביוני 1961) הוא איש עסקים ישראלי, הבעלים של רשתות המזון "יינות ביתן", "כמעט חינם" ו"מגה".

## קורות חייו
ביתן נולד בשנת 1961 וגדל באשקלון.

בנערותו עבד במאפייה שהייתה שייכת לאביו באשקלון, ועם שחרורו מצה"ל הקים בשיתוף עם גיסו מסעדת המבורגרים בעיר, אך לאחר מספר שנים עזב את תחום המזון המהיר ועבר לתחום הקמעונאות.

בשנת 1993 החל את דרכו כסיטונאי, לאחר שפתח יחד עם אשתו נורית את "יינות ביתן", תחילה כחנות לממכר סיטונאי של יין. תוך זמן קצר נהפכה חנות היין לחנות משקאות כללית, ובשנת 1996 נפתח הסניף הראשון של הרשת הקמעונית "יינות ביתן" באשקלון. בעשור שלאחר מכן פתחו בני הזוג שלושה סניפים נוספים של הרשת.

בשנת 2006 רכש ביתן ארבעה סניפים של רשת הסופרמרקטים "היפר רמה" תמורת 250 מיליון שקלים.

בשנת 2007 רכש את הרשת הפרטית "יד יצחק", אשר כללה באותו זמן שלושה סניפים, תמורת 121 מיליון שקלים. ב-2008 רכש סניף של רשת המרכולים "משב מרקט" באילת.

בשנת 2012 רכש ביתן את רשת הסופרמרקטים "כמעט חינם", אשר כללה 36 סניפים ברחבי הארץ, תמורת 350 מיליון שקלים.

ביוני 2016 אושרה מכירת רשת הסופמרקטים "מגה" ליינות ביתן תמורת 455 מיליון שקלים. כתנאי לאישור המכירה על ידי הרשות להגבלים עסקיים, התחייב ביתן למכור את החזקותיו בחברת "ביכורי ביתן", אשר פועלת באופן בלעדי ברכישה ואספקה של פירות וירקות לחנויות "יינות ביתן". כמו כן נדרש ביתן למכור שמונה סניפים של רשת "מגה", באזורים בהם קיימת חפיפה עם סניפים של "יינות ביתן".

החזקותיו של ביתן כוללות בנוסף את חברת "בסט מייסטר בשר", העוסקת בעיבוד ושיווק בשר, דגים וירקות קפואים, בין היתר גם ל"יינות ביתן". בנוסף מחזיק ביתן את חברת "מועב שירותי מזון", המספקת שירותי קייטרינג.

ביתן הוא בעלים של מספר מרכזים מסחריים בכפר סבא, באשקלון ובאשדוד. היה שותף בפרויקט מגורים באשקלון שנמכר, וכיום בבעלותו פרויקט מגורים בחולון.

ביתן נשוי לנורית, ששותפה לבעלות על רשת "יינות ביתן", ואב לשני ילדים. בנו יוסי משמש כמשנה למנכ"ל "יינות ביתן".

## קישורים חיצוניים
* 
* 
* 
* 
* 
* 
* 
* 

## הערות שוליים

קטגוריה:אנשי עסקים ישראלים
קטגוריה:אשקלון: אישים
קטגוריה:ישראלים שנולדו ב-1961
קרשקש

**קרשקש** (נכתב בלועזית: **Crescas** או **Cresques **; נהגה ) הוא שם משפחה יהודי-קטלאני.

קטגוריה:שמות משפחה ביהדות ספרד ופורטוגל
אודהליה ברלין

**אודהליה ברלין** (נולדה ב-1981, ניסן תשמ"א) היא פסנתרנית וזמרת-יוצרת ישראלית, כלת פרס שר החינוך לתרבות יהודית לשנת 2017.

## ביוגרפיה
ברלין נולדה וגדלה באלקנה. אביה, נגן הכליזמר, מוסא ברלין, ואמה, דינה, מעבירה שיעורי דת לנשים. ברלין היא בת הזקונים במשפחתה בת שישה אחים ואחיות, כשהייתה בת 14 וחצי לקחו הוריה לאומנה שני ילדים בעלי תסמונת דאון. בעקבות זאת עברה בהמשך משפחתה להתגורר ביישוב אלון שבות.

ברלין היא זמרת-יוצרת המשלבת בין מוזיקה יהודית-דתית לטקסטים וללחנים שלה. לפני כל שיר ברלין חושפת את הסיפור שמאחוריו, בפתיחות ובאריכות. בערב יום הכיפורים ה'תש"ע (26 בספטמבר 2009) קיימה ברלין הופעה לנשים בשם "אוחילה" בבית אבי חי בירושלים שבה היא ביצעה בעיקר שירים ופיוטים מתפילות הימים הנוראים. ההופעה הפכה להופעה קבועה שמתקיימת מדי שנה באותו תאריך, והחל משנת ה'תשע"ה (2014) היא מתקיימת בבנייני האומה. ההופעה הראשונה הוקלטה ויצאה כעבור שנה בתקליטור בשם אוחילה. המופע הרביעי יצא אף הוא כאלבום הופעה תחת השם "אחלה פניו" (2013). בין שני האלבומים הוציאה ברלין ב-2012 אלבום אולפן ראשון ובו טקסטים משלה בשם שביל של אור. היא השתתפה כנגנית קלידים, מעבדת ומפיקה מוזיקלית באלבומו של אביה "ניגון מולדת" שיצא ב-2016.

ב-2017 זכתה ברלין בפרס שר החינוך לתרבות יהודית בקטגוריית מוזיקה. בספטמבר של אותה שנה יצא אלבום בהשתתפותה שנקרא אולי בשבת יזרקו סוכריות ושהכיל שירי ילדים אותם חיבר אורי אורבך.

בשנת 2018 השתתפה ב-חסידיסטוק תוכנית דוקו על מוזיקאים בכאן 11.

בשנת 2023 הוציאה ברלין יחד עם המוזיקאיות אורית איזק, בת-חן אדרי, מרב ברנר, עדי אלבחר, רוחמה בן-יוסף גרסת כיסוי לשירה של נעמי שמר, מה שלומך אחות.

## חיים אישיים
ברלין היא אם יחידנית: בשנת 2021, יום לאחר יום הולדתה ה-40, ילדה את בנה הבכור.

היא בעלת תואר אקדמי במוזיקה וחינוך מיוחד. ב-2018 לקחה הפסקה ממוזיקה והלכה ללמוד בבית הספר רימון. ברלין היא מורה למוזיקה בבית הספר ראשית שבגוש עציון.

## קישורים חיצוניים

* 
*  
* 
* 
* 
* 
* 
* 
* 

## הערות שוליים

קטגוריה:אלקנה: אישים
קטגוריה:זמרים-יוצרים בעברית
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרות ישראליות
קטגוריה:זמרים ישראלים
קטגוריה:זוכי פרס שר החינוך לתרבות יהודית
קטגוריה:זוכות פרס שר החינוך לתרבות יהודית
קטגוריה:אלון שבות: אישים
קטגוריה:מתנחלות
קטגוריה:ישראליות שנולדו ב-1981
קטגוריה:ישראלים שנולדו ב-1981
Goodbye Yellow Brick Road

**Goodbye Yellow Brick Road** (בתרגום חופשי: **להתראות דרך האבנים הצהובות**) הוא אלבום האולפן השביעי של הזמר אלטון ג'ון. האלבום כלל את הסינגל "Candle in the Wind", שנכתב לזכרה של מרילין מונרו.

שם האלבום הוא אזכור לדרך האבנים הצהובות מסדרת ספרי עוץ מאת ל. פרנק באום.

בשנת 2003, האלבום דורג במקום ה-91 ברשימת 500 האלבומים הגדולים בכל הזמנים של מגזין הרולינג סטון. ובנוסף, נכנס האלבום באותה השנה להיכל התהילה של גראמי. כל השירים באלבום נכתבו על ידי אלטון ג'ון וברני טופין מלבד "Funeral for a Friend/Love Lies Bleeding", שנכתב על ידי אלטון ג'ון. במהדורה הבאה של הרשימה, שנערכה בשנת 2020, האלבום דורג במקום ה-112 ברשימת 500 האלבומים הגדולים בכל הזמנים.

## רשימת הקטעים

## קישורים חיצוניים

* אלטון ג'ון, להתראות דרך האבנים הצהובות (1973), באתר של יוסי חרסונסקי

## הערות שוליים

קטגוריה:אלבומי אלטון ג'ון
קטגוריה:אלבומים באנגלית
קטגוריה:אלבומים שהופקו על ידי גאס דאג'ון
קטגוריה:אלבומים שהוקלטו באולפן ביתי
קטגוריה:אלבומי פופ
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בארצות הברית
קטגוריה:אלבומי חברת MCA רקורדס
הראל טל

**הראל דוד טל** (נולד ב-10 לפברואר 1988) הוא מוזיקאי, זמר ומלחין ישראלי, המשתייך לזרם החרדי לאומי.

## ביוגרפיה
נולד בנווה דקלים ליפעת ולרב שמואל טל ראש ישיבת תורת החיים. למד בישיבת תורת החיים עוד בהיותה בגוש קטיף, ולאחר מכן מספר שנים בישיבתו של הרב אליעזר שלמה שיק ביבנאל.

### קריירה
כילד למד בחוגי לימוד לחליל וגיטרה, ובנערותו הלחין מספר שירים.

לאחר חתונתו למד בכולל מספר שנים, ולאחר מכן הקים להקת חתונות. בשנת 2008 פרסם אלבום סקיצות בשם "איה", יחד עם מרדכי גרנביץ'.

בשנת 2013 הנחה חופה בבאר שבע, במהלכה הכה בו זרם חשמלי עז מכבל החשמל של מערכת ההגברה. הוא נפגע קשה וקיבל מכות חשמל ועיסויים והובהל לטיפול נמרץ. הוא התאושש מהפציעה ולאחר חודשים ספורים אף חזר להופיע.

בשנת 2015 הוציא את אלבום הבכורה **נפשי בשאלתי**. שיריו מבוססים על מילים מהמקורות וכן מילים שהוא עצמו כתב. חלק מהשירים הם לחנים חדשים לפיוטים עתיקים, כמו הביצוע לפיוט 'עת דודים כלה' המיוחס לרבי חיים בן סהל. כך גם השיר 'אני העבד' שכתב עוזי חיטמן, אותו הוא שר בלחן חדש.

את האלבום הפיק אבי טל והוא מופץ באמצעות חברת "דברי שיר". השתתפו בו גם אבי סינגולדה, עמית יצחק, אבי אבידני ועדי חייט.
ממוזער|הראל טל מנגן בחתונה
שירו "תעיתי כשה אובד" זכה לגרסת כיסוי של ישי לפידות בשם "בקש עבדך".

בשנת 2020 יצא לאור האלבום השני שלו, **קראתי בכל לב**. תריסר שירים מכיל האלבום, ביניהם: "תתן אחרית לעמך" (הלבשת לחן של שלמה קרליבך לפיוט מתפילות יום הכיפורים), "נעימה לי", "אנה אלך", ו"טוב ה' לכל" שיצאו כסינגלים. לשיר "אנה אלך" התפרסם קליפ. בשנת תשפ"ב הוציא יחד עם ישיבת תורת החיים את הסינגל "עוקד והנעקד" – פיוט קדום של רבי יהודה בן שמואל אבן עבאס.

בשנת 2024 פרסם את השיר "ותן בנו" שבו משתתפים תלמידים מהישיבה לצעירים תורת החיים. וכן את הדואט "בנה ביתך" שבוצע עם פורת נוב. וכן את השיר "תורה ותפילה" בשירה יחד עם הזמר ישראל דגן. וכן הוציא בחשוון התשפ"ה לכבוד יום ההילולא ה-30 של ר' שלמה קרליבך, את השיר "נועם פניך" בלחן של קרליבך.

באוגוסט 2025 פורסמה מחרוזת "יהא רעוא" שביצע טל עם אלפי ילדי תלמודי התורה הלאומיים בבריכת הסולטן, זאת לרגל פתיחתה של שנת הלימודים בתלמודי התורה הלאומיים, ולרגל תשעים שנה לפטירתו של הרב קוק. בשירה השתתפו אלפי ילדי תלמודי התורה הלאומיים והוריהם שהתכנסו בערב חג השבועות בבריכת הסולטן בירושלים.

## חיים אישיים
טל נשוי לשירה, לזוג שמונה ילדים.

עד לתוכנית ההתנתקות התגורר בגוש קטיף, לאחריה התגורר ביבנאל וביצהר וכיום מתגורר ביד בנימין.

## דיסקוגרפיה

## קישורים חיצוניים

* 
* הראל טל בערוץ 2 אצל מנחם טוקר.
* 
* כתבות על הראל טל, רדיו קול חי.
* כתבות על הראל טל, אתר כיפה.
* הראל טל: "24 שעות לא הפסקנו להתפלל", אתר הידברות.
* יהודה פרל, נגינה מחשמלת, מכל הלב, כתבת וידאו באתר הקול היהודי, י"ב אלול התשע"ה
* 
* 
* 
* אלחנן גרונר, "כנגן המנגן" - קצר ולעניין עם הראל טל, באתר הקול היהודי, ג' בניסן תשע"ח
* 
* הראל טל בערוץ הידברות - 'שרים בסלון' עם עמירן דביר.

## הערות שוליים

קטגוריה:זמרים השרים בעברית
קטגוריה:זמרים ישראלים
קטגוריה:זמרים חסידיים
קטגוריה:יד בנימין: אישים
קטגוריה:בוגרי ישיבת תורת החיים
קטגוריה:מלחיני מוזיקה חסידית
קטגוריה:נוה דקלים: אישים
קטגוריה:ישראלים שנולדו ב-1989
בגדי ספורט

ממוזער|בגדי ספורט עבור קירות טיפוס
ממוזער|בגדי ספורט לריצה
**בגדי ספורט** הם פרטי הלבשה והנעלה, המשמשים לספורט או פעילות גופנית. נהוג להשתמש בבגדי ספורט ברוב ענפי הספורט וסוגי הפעילות הגופנית, מטעמים פרקטיים, נוחות או בטיחות.

בגדי ספורט טיפוסיים כוללים מכנסיים קצרים, אימוניות, חולצות, חולצות טניס וחולצות פולו. בגדי ספורט המותאמים לענפי ספציפיים כוללים חליפות צלילה (שחייה, צלילה או גלישה), חליפות סקי  (סקי), בגדי הגוף (התעמלות). הנעלה ספורטיבית כוללת נעלי סניקרס. בגדי ספורט כוללים גם לבנים ופרטי לבוש תחתונים, כמו מגן ביצים וחזיית ספורט . בגדי ספורט משמשים גם כלבוש בלתי פורמלי.

עבור מרבית ענפי הספורט הספורטאים לובשים שילוב של פריטי בגדים שונים, למשל, נעלי ספורט, מכנסיים וחולצות. בכמה ענפי ספורט נדרש ציוד מגן, כגון קסדות או פוטבול אמריקאי שריון גוף.

## שיקולים פונקציונליים
בגדי ספורט על פי רוב נועדו להיות קלילים כדי לא להכביד על הלובש. לפעילויות כמו רכיבה על אופניים, חשוב שהלבוש לא יהיה מגושם מדי ויצמצם את החיכוך עם הסביבה בזמן התנועה.

מצד שני, בגדי ספורט צריכים להיות משוחררים מספיק כדי לא להגביל את התנועה. לחלק מענפי הספורט יש דרישות ייחודיות עבור סגנון הלבוש הנדרש, לדוגמה קייקוגי (keikogi) בשימוש קראטה. ציוד מגן נדרש עבור פעילויות ספורטיביות שעלולות להיות מסוכנות כמו סיף, פוטבול אמריקאי, או הוקי קרח.

## מאפיינים תרמיים
בגדי ספורט מיועדים לתת מענה על צורכי הבידוד התרמי של הלובש. במצבים חמים בגד הספורט צריך לסייע לקירור הגוף, בעוד שבמצבים קרים, בגד הספורט צריך לסייע בשמירה על חום הגוף.

## ראו גם
* ספורטאי
* ציוד שחייה
* אולם ספורט

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:ציוד ספורט
GJ 3737

**GJ 3737** (נקרא גם בשם **LHS 337**) הוא ננס אדום בעל סיווג ספקטרלי של M4.5V אשר ממוקם בקבוצת הכוכבים קנטאור במרחק של 20.8 שנות אור (6.38 פארסק) מכדור הארץ.

הכוכב בעל בהירות נראית של 12.74 מסה של 0.18 מסות שמש ועוצמת הארה הקטנה פי 0.00287 מעוצמת הארתה של השמש.

## קישורים חיצוניים
* 

## הערות שוליים

קטגוריה:קבוצת הכוכבים קנטאור
קטגוריה:ננסים אדומים
קטגוריה:קטלוג גליזה
קטגוריה:קטלוג לויטן
איש גורדון

**איש גורדון** (נולד ב-2 בספטמבר 1951) הוא אמן רב תחומי, צייר, אוצר, צלם, מעצב ומוזיקאי, אחד החלוצים בתחום הציור הדיגיטלי.

## ביוגרפיה
איש גורדון נולד בישראל, בן להורים מעולי תוניסיה. השם שניתן לו בלידתו היה ראובן, על שמו של סבו אשר מת במחנות העבודה הנאציים בתוניסיה. בבגרותו בחר לעצמו את השם הייחודי "איש", שנראה לו יאה לאמן.

בעלותם לארץ התיישבו הוריו במושבה יבנאל שם עסקו בחקלאות. בהיותו בן שבע, עברה משפחתו לעפולה, שם עברו עליו שנות ילדותו ושם למד בבית הספר לימודי אלקטרוניקה. בתחום זה שירת בצבא בשירות חובה ובקבע, במשך שש שנים. בעת שירותו הצבאי, זכה בפרס ראשון במסגרת תחרות אמנים צעירים עם הציור "אישה וגיטרה" שצייר בסגנון קוביסטי.

לאחר תום שירותו הצבאי, למד אמנות ועיצוב גרפי במסגרת לימודי החוץ של הטכניון.

בשנת 1977 הקים את המקומון "צפון 1" והיה העורך הראשון שלו. בהמשך, עבד כמעצב גרפי במשרד פרסום. לאחר מכן, שימש כמנהל אמנותי ברשת שוקן וברשת המקומונים של ידיעות אחרונות וכל העת עסק בצילום, בציור ובמוזיקה. בשנת 1994 הפיק, כתב והלחין את רוב שירי אלבומו הראשון "תלוי בחופש שלי" בשיתוף עם המוזיקאים שאול בן אמיתי, אלונה טוראל, תובל פטר ואחרים. מתוך האלבום התפרסמו השירים "דורינה", "שלג שחור" ו"קוסקוס", שיר שעסק בחוויות משפחתיות מילדותו של גורדון.

מאז ומתמיד התמקד בציור פיגורטיבי ארוטי, פורטרטים ונופים מופשטים, והוא נחשב אחד החלוצים בתחום הציור הדיגיטלי, ציור המשלב עבודה על תוכנת ציור ונעשה בעזרת לוח אלקטרוני מיוחד המאפשר תרגום מדויק של תנועת היד של הצייר.

איש גורדון השתתף ב-9 תערוכות יחיד ותערוכות קבוצתיות רבות בארץ ובעולם. בשנת 2012 זכה במקום הראשון בתחרות הציור הדיגיטלי Wacom, ובשנת 2013 נבחר לייצג את ישראל בתערוכה בינלאומית בקאן שאצרה מרינה פיקאסו, נכדתו של פבלו פיקאסו.

## קישורים חיצוניים

* 
*איש גורדון באתר "ynet Art"; כעת, בארכיון האינטרנט
*על איש גורדון באתר הגלריה העירונית לאמנות עפולה
*שירו "קוסקוס" מתוך האלבום "תלוי בחופש שלי" ב־YouTube.

קטגוריה:ציירים ישראלים
קטגוריה:מלחינים ישראלים
קטגוריה:אישים ממוצא יהודי-תוניסאי
קטגוריה:עורכי כתבי עת
קטגוריה:עפולה: אישים
קטגוריה:ישראלים שנולדו ב-1951
טיאגו אילורי

**טיאגו אילורי** (בפורטוגזית: **Tiago Ilori**; נולד ב-26 בפברואר 1993 בהמפסטד שבאנגליה) הוא כדורגלן פורטוגלי המשחק בעמדת המגן בקבוצת דילה גורי.

## קריירה
### ספורטינג
אילורי נולד בהמפסטד שבאנגליה לאב בריטי ממוצא ניגרי ולאם פורטוגלית. אילורי העביר את ילדותו בעיירה אלבופיירה שבדרום פורטוגל, שם החל לשחק כדורגל במועדון הילדים המקומי אימורטל די.סי.

בקיץ 2006, הוא הצטרף למחלקת הנוער של ספורטינג ליסבון ושיחק בעמדת החלוץ, הוא הושאל מאוחר יותר לאשטוריל מהעיר השכנה וחזר לאחר שלוש שנים לספורטינג כבלם.

ב-6 בנובמבר 2011, אילורי ערך את הופעת הבכורה שלו בקבוצה הבוגרת של ספורטינג כאשר שיחק 90 דקות מלאות בניצחון הבית 1–3 נגד אוניאו דשפורטיבה דה לייריה. ב-14 בדצמבר ערך אילורי את הופעת הבכורה שלו במשחק במפעל אירופי כאשר שיחק מול לאציו בהפסד החוץ 0–2 בשלב הבתים של הליגה האירופית. ב-16 בפברואר 2013, בהופעה הרביעית בלבד במדי ספורטינג, אילורי שוב שיחק 90 דקות בניצחון 2–3 נגד ז'יל ויסנטה ועזר לקבוצתו לנצח כאשר כבש את השער השני בדקה השישית של המשחק.

### ליברפול
ב-2 בספטמבר 2013, חתם אילורי בליברפול עבור סכום שלא פורסם בתקשורת אך מוערך בכ-7 מיליון יורו. דווח גם כי התאחדות הכדורגל האנגלית הייתה בשיחות עם הבלם על מנת לתת לו אזרחות אנגלית ולייצג את הנבחרת הלאומית מאחר שזו המדינה בה נולד. עוד לפני שערך הופעת בכורה במדי ליברפול, הושאל אילורי לגראנדה מהליגה הספרדית. ב-7 בפברואר 2014, שיחק לראשונה בגראנדה בהפסד 0–1 לאספניול, בסך הכל הספיק אילורי לערוך במדיה תשע הופעות לפני שהושאל לבורדו הצרפתית.

ב-18 באוגוסט 2014, שוב הושאל אילורי, הפעם לבורדו מהליגה הצרפתית. אילורי כבש את שער הבכורה שלו בבורדו כבר בהופעת הליגה השלישית נגד סנט אטיין במשחק אשר הסתיים בתיקו 1-1. ב-1 בספטמבר 2015, אילורי הושאל לאסטון וילה מהפרמייר ליג לעונה אחת.

ב-7 בינואר 2016, המעבר לאסטון וילה בוטל ואילורי חזר לליברפול, יום למחרת שיחק אילורי לראשונה במדי ליברפול בסיבוב השלישי של הגביע האנגלי בתיקו 2-2 נגד אקסטר סיטי.

### רדינג
ב-18 בינואר 2017 חתם אילורי ברדינג מהצ'מפיונשיפ עבור 3.75 מיליון £. ב-21 בינואר ערך את הופעתו הבכורה בקבוצה בהפסד 2–3 לדרבי קאונטי. ב-15 בספטמבר 2018 כבש את שערו הראשון בקבוצה בניצחון 2–3 על פרסטון נורת' אנד.

### חזרה לספורטינג
ב-29 בינואר 2019 חזר אילורי לספורטינג ליסבון וחתם לארבע וחצי שנים. ב-1 בפברואר 2021 הושאל אילורי ללוריאן. ב-19 באוגוסט 2021 הושאל לבואבישטה. ב-22 ביולי 2022 הושאל לפאסוש די פריירה.

### נבחרת פורטוגל
אילורי שיחק בכל נבחרות הנוער של פורטוגל וייצג את נבחרתו ביורו 2012 עד גיל 19, במונדיאל 2013 עד גיל 20 וביורו 2015 עד גיל 21.

## קישורים חיצוניים

קטגוריה:כדורגלנים אנגלים
קטגוריה:כדורגלנים פורטוגזים
קטגוריה:בלמי כדורגל אנגלים
קטגוריה:בלמי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני ליברפול
קטגוריה:כדורגלני גרנדה
קטגוריה:כדורגלני בורדו
קטגוריה:כדורגלני אסטון וילה
קטגוריה:כדורגלני רדינג
קטגוריה:כדורגלני לוריאן
קטגוריה:כדורגלני בואבישטה
קטגוריה:כדורגלני פאסוש די פריירה
קטגוריה:כדורגלני בלננסש
קטגוריה:כדורגלני דילה גורי
קטגוריה:כדורגלני נבחרת פורטוגל
קטגוריה:כדורגלנים פורטוגזים באולימפיאדת ריו דה ז'ניירו (2016)
קטגוריה:ספורטאים זרים בצרפת
קטגוריה:פורטוגזים שנולדו ב-1993
קטגוריה:אנגלים שנולדו ב-1993
עינת גיל-צובארי

**עינת גיל-צובארי** (נולדה ב-1969) היא קצינת משטרה ישראלית בדימוס בדרגת ניצב, שירתה כראש אגף משאבי אנוש.

## ביוגרפיה
גיל–צובארי שירתה כקצינת חינוך וראש מחלק נוער בתחנת המשטרה ברמלה, במהלך פעילות מבצעית נורתה על ידי עבריין ונפגעה ממספר קליעים. שימשה בתפקיד דוברת מרחב שפלה, דוברת אגף התנועה ודוברת מחוז דרום. ב-2007 מונתה לדוברת משטרת ישראל. שירתה כקצינת אגף קהילה ומשמר אזרחי במחוז מרכז. בהמשך שימשה ראש מחלקת שיטור קהילתי באגף שיטור וביטחון. ביולי 2016 מונתה לראש חטיבת האבטחה והרישוי בדרגת תת-ניצב.

בפברואר 2019 הועלתה לדרגת ניצב ומונתה לראש אגף משאבי אנוש. בדצמבר 2020 הודיעה על פרישתה מהמשטרה. היא סיימה את כהונתה בפברואר 2021.

## חיים אישיים והשכלה
גיל-צובארי היא תושבת סביון, נשואה ואם לארבעה, בוגרת תואר ראשון בקרימינולוגיה ותואר שני בחינוך. היא בוגרת תוכנית המנהיגות של קרן וקסנר.

## קישורים חיצוניים

## הערות שוליים

קטגוריה:קצינות משטרה בדרגת ניצב
קטגוריה:דוברות ישראליות
קטגוריה:דוברים ישראלים
קטגוריה:ראשי אגף משאבי אנוש במשטרת ישראל
קטגוריה:קציני משטרת ישראל בוגרי תוכנית המנהיגות הבכירה של קרן וקסנר
קטגוריה:ישראלים שנולדו ב-1969
קטגוריה:ישראליות שנולדו ב-1969
פליקס קנדל

**פליקס סלומונוביץ' קנדל** (נולד ב-21 באוקטובר 1932) הוא תסריטאי, סופר, מחזאי, ולדבריו "פופוליזטור" כמי שכתב ספרים בהיסטוריה שאינו היסטוריון. מוכר לרוב דוברי הרוסית בשל חלקו בכתיבת סדרת האנימציה "נוּ, פּוֹגוֹדִי!". עלה לישראל ב-1977 לאחר ארבע שנות איסור יציאה מברית המועצות. גר בשכונת רמות ב' בירושלים.

## חייו
קנדל נולד במוסקבה. אביו של קנדל היה חבר פעיל בקהילה היהודית בעיר. ב-1941 אימו והוא פונו להרי אורל מפני הצבא הנאצי בעוד אביו נשאר להגן על מוסקבה ואחיו הבכור שירת בצבא האדום.

ב-1950 התקבל למכון להנדסת אווירונאוטיקה והשלים את לימודיו ב-1955. במהלך לימודיו באקדמיה יחד עם חבר לספסל הלימודים כתב מספר מערכונים ויחד ביימו קבוצת חובבי משחק, שהמשיכה לפעול גם לאחר שנות לימודיו. בשנים 1955 - 1962 עבד כמהנדס בתכנון הנעת טילים בשירות הצבא הסובייטי. במהלך אותן שנים המשיך לכתוב תחת שם העט "פליקס קמוב". בגיל 30 החליט קנדל להתמקד בכתיבה. ב-1958 נישא לתמרה אברינה, מהנדסת בוגרת אותו מכון בו למד קנדל. ב-1959 נולד בנם הבכור יבגני (יוג'ין) קנדל, וב-1967 נולד בנם השני לאוניד (אריה) קנדל.

בסוף שנות ה-60 כתב יחד עם ארקדי חיאט ואלכסנדר קורליאנדסקי את סדרת האנימציה "נוּ, פּוֹגוֹדִי!" (ברוסית: !Ну, погоди) שלימים הפכה אגדה בקרב ילדי ברית המועצות. במהלך אותן שנים החל לגלות עניין בשורשיו היהודיים, וכתב את ספריו הראשונים על היסטוריית הקהילה היהודית ברוסיה, ספרים אלה מעולם לא יצאו לאור רשמית בברית המועצות. באוגוסט 1973 הגיש עם משפחתו בקשה לעלות לישראל. משך ארבע שנים סורבו לעזוב את ברית המועצות, במהלכן סבלו מקושי כלכלי ומנידוי ממרכז החברה הסובייטית. באותן השנים לקח קנדל חלק בהפגנות נגד הממשל הסובייטי הקומוניסטי שערכו מספר פעילים ציוניים שביקשו לעלות לישראל, בהם חברו נתן שרנסקי, ונכלא מספר פעמים בשל פעילות זו. בתקופה זו ערך יחד עם פרופ' בנימין פיין את הביטאון המחתרתי "תרבות". באותם הימים נאלץ קנדל לכתוב בשמות בדויים ולעשות לביתו כסופר צללים.

באביב 1977 לאחר מעורבות בת שנתיים של גילדת התסריטאים מלוס אנג'לס והצבת האולטימטום להחרמת שיחות עם גורמי תרבות מקומיים, נאות הממשל לאשר את עזיבתו ועזיבת משפחתו לישראל. קנדל העיד שאלמלא סיוע זה סביר שהוא ומשפחתו היו נאלצים להישאר עוד כשמונה שנים בברית המועצות, בדומה לאסירי ציון אחרים.

ספרי לימוד ההיסטוריה שכתב נלמדים בבתי הספר היהודיים במזרח אירופה, ואילו ספרי הפרוזה שכתב אהודים בקרב קוראי הרוסית בכל העולם. זכה מספר פעמים בפרסי הוקרה על עבודתו הספרותית.

## משפחתו
בנו יוג'ין כלכלן, פרופסור למימון בבית הספר למנהל עסקים של האוניברסיטה העברית בירושלים. בשנים 2009–2015 שימש כיו"ר המועצה הלאומית לכלכלה במשרד ראש הממשלה 

ובנו ליאוניד אריה רופא אורתופד ראש מחלקת אורתופדיה בבית החולים הדסה הר הצופים. גם הוא מתגורר גם בירושלים.

## מספריו הבולטים
*אזור הנופש או חמש עשרה יממות להרהורים / קנדל פליקס - הוצאת הקיבוץ המאוחד
*שערי יציאת רוסיה / קנדל פליקס - הוצאת הקיבוץ המאוחד

## קישורים חיצוניים
* 

## הערות שוליים

קטגוריה:תסריטאים ישראלים
קטגוריה:תסריטאים רוסים
קטגוריה:ישראלים שנולדו ב-1932
אלי טהרי

[ממוזער|שמאל|הבוטיק של טהרי ב[סוהו (ניו יורק)|סוהו בניו יורק]]
[ממוזער|שמאל|הבוטיק של טהרי בקניון של המלון קיסר, על שדרות לאס וגאס ב[לאס וגאס, נבדה]]
**אלי טהרי** (נולד ב-21 בינואר 1952) הוא מעצב אופנה ישראלי-אמריקאי. "**Elie Tahari**" הוא מותג היוקרה שלו שמרכזו בניו יורק עם מספר חנויות הממוקמות ברחבי ארצות הברית.
## ביוגרפיה
### תחילת דרכו
טהרי נולד ב-1952 כילד האמצעי לזוג יהודי איראני למשפחה בת ארבע אחיות ושני אחים. המשפחה עלתה לישראל מאיראן וחיה במעברה שהיום היא מבשרת ציון. בשנים 1953-1957 המשפחה חזרה לאיראן, אך שבה שוב לישראל מאוחר יותר. כשהוריו התגרשו ואביו נישא מחדש, טהרי נשלח לבית יתומים "שדה חמד" בראשון לציון, ואחר כך עבר ל"מעון הילד" בתל אביב. בשנים שלאחר מכן היה בקבוצת שילר ובפנימיית חיל האוויר בחיפה.

לאחר שירות צבאי בחיל האוויר טהרי היגר לארצות הברית ב-1971, שבכיסו רק 100$. בעת שעבד כחשמלאי בבוטיק ברובע הטקסטיל של מנהטן, החל טהרי לעצב קו בגדים משלו, לאחר שהצליח להפוך את חולצת ה"סטרפלס" לאייקון פופולרי ב-1973. המותג הקרוי על שמו "טהרי" הושק ב-1974 בבוטיק הממוקם בשדרת מדיסון בניו יורק.

### קריירה בענף האופנה
בהשראת עידן תרבות הדיסקו, אלי טהרי יצר בגדי-נשף מפתים וחולצות חושניות, כשהוא יוצא לראשונה עם תצוגת האופנה משלו ב-1977 במועדון הלילה הניו יורקי המפורסם "סטודיו 54".

בשנות ה-80, פנה לעיצוב חליפות מחוייטות לנשים, במקביל לעליית שיעור הנשים בכוח העבודה ובתפקידים בכירים. הוא צורף למועצת מעצבי האופנה של אמריקה בשנת 1994. בשנת 1997 הוא שיתף פעולה עם אנדרו רוזן בהשקת המותג "Theory" לחנויות.

בשנות ה-2000 התרחב המותג שלו לחנויות של אביזרים, תכשיטים, מוצרי הנעלה וכלי בית לגברים.

בשנת 2010 הציג לראשונה קולקציה שבוע האופנה בניו יורק.

בשנת 2012 אלי טהרי היה שופט אורח בסדרת הטלוויזיה האמריקאית "Project Runway All Stars" ששודרה בערוץ "Lifetime". הוא שיתף פעולה עם "Kohl’s DesigNation" בשנת 2014 והשיק את ET Sport בשנת 2015.

### פעילות בישראל
החל מתחילת העשור הראשון של המאה ה-21 החל טהרי להשקיע גם בישראל, בעיקר בתחום הנדל"ן. בין השאר רכש ב-2004 את בית ציוני אמריקה ב-2008 רכש את מגדל דניאל פריש ומכר אותו כעבור שנה ברווח של 25 מיליון שקל.

בשנת 2019 נכנס לסכסוך משפטי עם בן דודו, שלי נרקיס, שכונה "מלך השוק האפור". טהרי טען כי הלווה בשנת 2005 לנרקיס 9 מיליון דולר, כדי שיוכל לחתום על הסדר טיעון עם המדינה בעבירות מס, אך ההלוואה לא הוחזרה לו.

## פרסים והוקרה
* 2013 - "יום אלי טהרי" בניו יורק לכבוד 40 שנה בתעשיית האופנה. האירוע צוין בתצוגה ראשונה של "Tahari Edition 1974" - תצוגה חד פעמית של יצירות עבר שעובדו מחדש מהארכיון של המעצב.
* 2014 - "מדליית הכבוד של אליס איילנד", החולקת כבוד לתרומת המהגרים לארצות הברית.
* 2014 - "פרס חזון המותג" מ-Fashion Group International (FGI).
*2005 - פרס הכרה מיוחד מויצו.

## קישורים חיצוניים

* 

* 
## הערות שוליים

קטגוריה:מעצבי אופנה ישראלים
קטגוריה:בוגרי בית הספר הטכני של חיל האוויר
קטגוריה:מהגרים מישראל לארצות הברית
קטגוריה:מעצבי אופנה אמריקאים
קטגוריה:מעצבי אופנה יהודים
קטגוריה:ישראלים שנולדו ב-1952
קטגוריה:אמריקאים שנולדו ב-1952
HD 132029

**HD 132029** הוא כוכב אשר נמצא בחלקה הצפוני של קבוצת הכוכבים רועה דובים במרחק של 310 שנות אור (95 פארסק) מכדור הארץ. לכוכב רדיוס של 1.7 רדיוסי שמש, עוצמת הארה הגדולה פי 25.5 מזו של השמש וטמפרטורה של 8,276 קלווין.

## קישורים חיצוניים
* 
* מידע על הכוכב

קטגוריה:כוכבי הסדרה הראשית מסוג A
קטגוריה:קבוצת הכוכבים רועה דובים
קטגוריה:קצרמר מדעי החלל
מסע בהרי ההארץ

300px|ממוזער|שמאל|מסלול מסעו של היינריך היינה בהרי ההארץ (שחור עבה מנוקד)
**מסע בהרי ההָארץ** (בגרמנית: **Die Harzreise**) הוא יומן מסע מאת המשורר הגרמני היינריך היינה. 

היומן נכתב באביב 1824, ופורסם לראשונה בארבעה עשר המשכים במגזין "השותף" (*Der Gesellschafter*) על ידי פרידריך וילהלם גוביץ (Gubitz), בחודשים ינואר ופברואר 1826 ולאחר שעבר צנזורה חלקית. מאוחר יותר באותה שנה פורסם יומן המסע בחלקו הראשון של האוסף "תמונות ממסעות". לצורך כך ערך היינה מספר שינויים והתאמות, ובין היתר הוסיף את החלק המפורסם אודות גטינגן. 
היינה עצמו תיאר את עבודתו כפרגמנט ספרותי, כלומר סגנון כתיבה המאופיין ביחידות אוטונומיות קצרות מאוד. 

הייתה זו הפעם הראשונה שבה מפורסמת יצירה של היינה על ידי בית ההוצאה "הופמן וקמפה" (Hoffmann & Campe) מהמבורג, אשר לימים ישמש כמוציא לאור לכל יצירותיו של המשורר.

## תוכן
ביצירתו מתאר היינה את מסעו בשנת 1820-1821 מגטינגן, שם התגורר בתקופת לימודיו כסטודנט באוניברסיטה, לאורכו ולרוחבו של רכס הרי ההארץ ובין היתר ההעפלה לפסגה הגבוהה בו, הר ברוקן, ועד לעיירה אילזנבורג (Ilsenburg). במהלך מסעו נפגש היינה עם תושבי המקום שחלקם מוכרים וחלקם אנונימיים. הוא מתאר אותם בפרטנות ועורך השוואות בינם לבין דמויות היסטוריות ידועות ואחרות.

כך למשל, הוא נפגש בגטינגן עם רופא חבר האחווה היהודית בשם קרל מרקס (Karl Friedrich Heinrich Marx), ודן עמו בענייני רפואה ובחיבורו של האחרון אודות "גטיגן מנקודת השקפה רפואית פיזית והיסטורית".

הטבע משמש גם הוא כנושא משמעותי ביומן המסע. היינה מפרט את כל אתרי המנוחה והלינה בהם ניתן לשהות לאורך המסלול, את מכרות רמלסברג, נהרות שחצה בדרכו ועוד.

בפרק היומן אודות גטינגן מתאר היינה דו-קרב לא חוקי בין סטודנטים. היינה עצמו נאלץ להפסיק את לימודיו באוניברסיטה לאחר דו-קרב שערך על רקע אנטישמי.

מסלול מסעו של היינה שארך כארבעה שבועות הפך למסלול תיירות מודרני שבו מטיילים יכולים לפקוד את האתרים המפורטים ביומן.

## הערכה
היצירה מסע בהרי ההארץ נחשבת לעמוקה הרבה מעבר למצופה בדרך כלל מעבודתו המוקדמת של יוצר צעיר. היא מכילה בתוכה רבדים רבים של געגועים לרומנטיקה, אכזבה, אשליה ואירוניה, המשולבים ביצירה באופן טבעי וזורם.

## תרגום עברי
* הינריך היינה, **מסע הרץ; נוֹרדֶרנֶי**; תרגם מגרמנית שמואל פרלמן, ירושלים – תל אביב: מוסד ביאליק על ידי מסדה ('לגבולם'), 1959.

## קישורים חיצוניים
* http://www.goethezeitportal.de/index.php?id=6670
* https://www.harzlife.de/wandern/heinrich-heine-wanderweg.html

קטגוריה:יומני מסעות
קטגוריה:שירי המאה ה-19
קטגוריה:שירה גרמנית
קטגוריה:יצירות שצונזרו
כנסיית תומאס (לייפציג)

250px|ממוזער|שמאל|כנסיית תומאס בלייפציג - מראה כללי
250px|ממוזער|שמאל|כנסיית תומאס בלייפציג
**כנסיית תומאס** (בגרמנית: **Thomaskirche**) היא כנסייה לותרנית בלייפציג המפורסמת בגלל העובדה שיוהאן סבסטיאן באך עבד בה כמלחין, מורה ומנצח מקהלה (קאפלמייסטר) במשך 27 שנה והוא גם קבור בה.

## היסטוריה
הכנסייה הראשונה במקום נבנתה במאה ה-12 וב-1212–1222 הפכה למנזר של האוגוסטינים על שם תומאס הקדוש.

הכנסייה הנוכחית נבנתה בסגנון גותי מאוחר והוקדשה ב-10 באפריל 1496. המגדל נבנה בשנת 1702 ובו 68 מדרגות.

באך הגיע לכנסייה ב-1723 ועבד בה עד מותו ב-1750 במגוון תפקידים. כמלחין מוזיקה לתפילות בכנסייה, כמנצח ומדריך מקהלת הנערים סנט תומאס. הוא גר עם משפחתו בבית הספר הסמוך על שם תומאס (Alte Thomasschule - נהרס במלחמת העולם השנייה). לוחית זיכרון מציינת זאת על קיר הכנסייה, צמודה אליה לוחית זיכרון לאנה מגדלנה באך.

ליד הכניסה לכנסייה יש פסל של באך שנחנך ב-1908.

באך לא היה מפורסם בחייו. הוא מת ב-28 ביולי 1750 ונקבר בארון עץ בבית הקברות ליד כנסיית יוחנן (Johanniskirche). לאחר שהתפרסם הועלתה דרישה לקברו בכנסייה. הפתולוג וילהלם היס חיפש ומצא בבית הקברות של כנסיית יוחנן ארון קבורה מעץ ובו שלד שמתאים לפי גדלו לבאך. ב-16 ביולי 1900 הושמו העצמות האלה בתוך סרקופג ונקברו בכנסיית יוחנן. בעקבות הפצצת הכנסייה ב-4 בדצמבר 1943 הועברו העצמות לכנסיית תומאס. הקבר הנוכחי נכרה ליד המזבח בכנסייה ונחנך ב-18 ביולי 1950, במלאת 200 שנה למותו של באך.

פליקס מנדלסון חיפש בארכיון של כנסיית תומאס, מצא את התווים של מתאוס פסיון ונפעם. הוא ניצח על היצירה בברלין ב-1829 ומאז התפרסם באך בכל אירופה. ב-1936 הרסו הנאצים את פסלו של מנדלסון שהיה ליד אולם הגוונדהאוס בלייפציג. ב-18 באוקטובר 2008, במלאת 200 שנה להולדתו נחנך פסל של מנדלסון ליד כנסיית תומאס שהוא העתק כמעט מושלם של הפסל המקורי. בטקס השתתף מנצח תזמורת הגוונדהאוס, קורט מזור.

בנוסף לשני פסלי המלחינים הקשורים בכנסייה יש בה גם חלונות ויטראז' עם דמויותיהם.

## גלריה

קובץ:Grave of Johann Sebastian Bach in St. Thomas church. Leipzig.jpg|קבר באך בכנסיית תומאס
קובץ:Interior of Thomaskirche (Leipzig).jpg|המזבח וקבר באך בכנסיית תומאס
קובץ:Sauer organ in Thomaskirche (Leipzig).jpg|העוגב בכנסיית תומאס
קובץ:Statue of J.S.Bach at St. Thomas church, Leipzig.jpg|אנדרטת באך בכניסה לכנסיית תומאס
קובץ:Felix Mendelssohn memorial in Leipzig.jpg|אנדרטת מנדלסון ליד כנסיית תומאס
קובץ:Memorial plaque to Alte Thomasschule at St. Thomas church in Leipzig.jpg|לוחית זיכרון לבאך ולבית הספר תומאס
קובץ:Memorial plaque to Anna Magdalena Bach at the exterior of Thomaskirche (Leipzig).jpg|לוחית זיכרון לאנה מגדלנה באך
קובץ:Plan of Thomaskirche in Leipzig.jpg|שלט הסבר בכניסה לכנסייה


## קישורים חיצוניים

* 
* בעקבות י.ס.באך-לכנסיית תומאס בלייפציג, באתר "מילים".

קטגוריה:לייפציג: מבנים
קטגוריה:גרמניה: כנסיות בסגנון גותי
תומאס רולר

**תומאס רולר** (בגרמנית: **Thomas Röhler**; נולד ב-30 בספטמבר 1991) הוא אתלט גרמני, האלוף האולימפי (ריו דה ז'ניירו 2016) ואלוף אירופה (ברלין 2018) בהטלת כידון.

## ביוגרפיה
רולר נולד ביינה שבמדינת תורינגיה בגרמניה. החל להתאמן באתלטיקה בגיל שבע והצטיין בקפיצה משולשת, הוא למד בתיכון במגמת ספורט וסיים שלישי באליפות גרמניה עד גיל 18 בקפיצה משולשת. הוא עבר להתמקד בהטלת כידון ולמד באוניברסיטת פרידריך שילר.

ב-2010 סיים תשיעי בהטלת כידון באליפות העולם עד גיל 20 שנערכה במונקטון שבקנדה בתוצאה של 69.93 מטר. ב-2011 סיים שביעי באליפות אירופה עד גיל 23 שנערכה באוסטרבה שבצ'כיה, בשיא אישי של 78.20 מטר. ב-2012 זכה באליפות גרמניה ובאליפות גרמניה עד גיל 23 בהטלת כידון, באליפות אירופה באתלטיקה 2012 סיים במקום ה-13 בתוצאה של 78.89 מטר ולא העפיל לגמר. ב-2013 סיים שני בתחרות גביע החורף בתוצאה של 81.87 מטר. באותה שנה ערך את הופעת הבכורה שלו בליגת היהלום וסיים שלישי בתחרות באוסלו בתוצאה של 82.83 מטר. באליפות העולם באתלטיקה 2013 היה רחוק משיאו, סיים במקום ה-29 ולא העפיל לגמר.

רולר זכה בליגת היהלום ב-2014 לאחר שניצח בתחרויות בגלאזגו (שיא אישי של 86.99 מטר) ובציריך (שיא אישי של 87.63 מטר), סיים שני בסטוקהולם (85.12 מטר) ושלישי בפריז (84.74 מטר). הוא זכה פעם נוספת באליפות גרמניה וסיים במקום ה-12 בגמר אליפות אירופה באתלטיקה 2014. ב-2015 שיפר את שיאו האישי כשקבע 89.27 מטר בתחרות בפינלנד וביוני 2016 קבע שיא אישי של 91.28 מטר בתחרות בטורקו. באליפות אירופה באתלטיקה 2016 סיים במקום החמישי בתוצאה של 80.78 מטר.

באולימפיאדת ריו דה ז'ניירו זכה במדליית זהב בתוצאה של 90.30 מטר.

במאי 2017 ביצע רולר את ההטלה הטובה ביותר בהיסטוריה של מטיל כידון שאינו יאן ז'לז'ני, כאשר הטיל את הכידון למרחק של 93.90 מטר במסגרת תחרויות ליגת היהלום. תוצאה זו היא השישית בטיבה מאז המעבר לכידון הנוכחי ב-1986.

באליפות העולם באתלטיקה 2017 סיים במקום הרביעי בתוצאה של 88.26 מטר.

באליפות אירופה שנערכה בברלין באוגוסט 2018 הוא זכה במדליית זהב בהטלת כידון בתוצאה של 89.47 מטר, לפני בן ארצו אנדריאס הופמן (87.60 מטר) ומגנוס קירט מאסטוניה (85.96 מטר).

## קישורים חיצוניים

* 

* 

## הערות שוליים

קטגוריה:מטילי כידון גרמנים
קטגוריה:אלופי אירופה באתלטיקה
קטגוריה:אלופים אולימפיים: הטלת כידון (גברים)
קטגוריה:אתלטים באולימפיאדת ריו דה ז'ניירו (2016)
קטגוריה:אלופים אולימפיים גרמנים: אתלטיקה
קטגוריה:גרמנים שנולדו ב-1991
דייזי הגרד

**סיליה דייזי מורנה הגרד** (באנגלית: **Celia Daisy Morna Haggard**; נולדה ב-22 במרץ 1978) היא שחקנית בריטית.

## ביוגרפיה
הגרד נולדה בלונדון. היא בתו של במאי הקולנוע פירס הגרד  ואשתו אנה סלובסקי. היא גדלה בדאליץ' שבדרום לונדון ולמדה בבית הספר לבנות "ג'יימס אלן". סבה היה השחקן סטיבן הגרד  ואביו היה אחיין של הסופר הנרי ריידר הגרד.

## קריירה
הופעת הבכורה של הגרד בטלוויזיה הייתה בשנת 1996 בפרק מסדרת סיפורי המסתורין של רות רנדל ברשת ITV, שביים אביה. פירס הגרד ביקש מבתו לעזור לו במבחני בד, והציע שתקרא יחד עם הנבחנים. לאחר מכן סיפרה שמכיוון שהיא דיסלקטית "הוא היה צריך לעבוד איתה כך שלא תקלקל את הבחינה עבור השחקן שקורא איתה". במהלך הבחינות רצה המפיק לבחון את הגרד עצמה, על אף התנגדותו של אביה שלא רצה שבתו תעסוק במשחק.

אחרי כן למדה הגרד באקדמיה למוזיקה ולאמנויות הדרמה של לונדון. היא הופיעה בתוכנית המערכונים של ערוץ BBC Three בשם "Man Stroke Woman" ובסיטקום של ערוץ 4 "מחלקה אלטרנטיבית" שיחקה בתפקיד אמי. עוד הופיעה בתפקיד אחות בפרק בסדרה "פיפ שואו" ובקומדיה "פסיכוויל" פרי עטם של כותבי "ליגה של גברים" סטיב פמברטון וריס שירסמית', בתפקיד שחקנית פנטומימה. בסיטקום "The Persuasionists" של ערוץ BBC2 שיחקה בתפקיד אֵמָה.

ב-2008 שיחקה הגרד בתפקיד מיס סטיל, אחותה הבכורה של לוסי סטיל, במיני-סדרה "תבונה ורגישות" עיבוד לרומן מאת ג'יין אוסטן. עוד ב-2008 הופיעה בתפקיד דונה מיטשל בפרק בעונה השנייה של הסדרה "אפר לאפר".

בקולנוע השתתפה הגרד בשניים מסרטי הארי פוטר בתפקיד קול המעלית במשרד הקסמים, ב"הארי פוטר ומסדר עוף החול" ובסרט "הארי פוטר ואוצרות המוות". ב-2010 הופיעה הגרד בסרט הטלוויזיה "Abroad" של CBC בתפקיד פופי יאנג.

הגרד שיחקה בתפקיד סופי בפרק "הדייר" בסדרת המדע בדיוני "דוקטור הו" (לצדו של ג'יימס קורדן). היא גילמה שוב את הדמות בעונה השישית של הסדרה בפרק "Closing Time".

ב-2010 כיכבה הגרד בסרט העצמאי הבריטי "Honeymooner". היא שיחקה לצדם של בן וילבונד ולורה סולון בסרט הקצר "Tooty's Wedding" שהוקרן ב-2012 בפסטיבל הסרטים סאנדנס. ב-2011 החלה להופיע בסדרה הקומית "אפיזודס" בהפקת ה-BBC ושואוטיים. עוד באותה שנה שיחקה בתפקיד אורח בפרק "Echoes of the Dead" בסדרה "רציחות במידסומר", ובספיישל חג המולד של הסדרה "Outnumbered".

על במת התיאטרון שיחקה הגרד בין השאר בתיאטרון המלכותי הלאומי, ובתפקיד בקי שו במחזה באותו שם מאת ג'ינה ג'ונפרידו  בתיאטרון אלמיידה.

ביולי 2012 החלו שידור הסדרה "Parents" בערוץ Sky1 בה שיחקה הגרד בתפקיד כריסי, אחותה של הדמות הראשית ג'ני (בגילומה של סאלי פיליפס).

ב-2013 שיחקה הגרד בקומדיה הרומנטית הבריטית "שנה גג" לצדה של רוז ביירן, וגילמה את לינדה, קולגה של נאט.

ב-2012 החלה לשחק בתפקיד סם בסיטקום "הדוד" של ה-BBC. היא המשיכה לשחק בעונה השנייה של הסדרה, כמו גם בעונות הבאות של הסדרה "אפיזודס".

## פילמוגרפיה

## קישורים חיצוניים

* דייזי הגרד באתר ה-BBC

## הערות שוליים

קטגוריה:שחקניות קולנוע וטלוויזיה בריטיות
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בריטיות שנולדו ב-1978
קטגוריה:בריטים שנולדו ב-1978
עונת 1982/1983 בליגה הלאומית בכדורסל

**עונת 1982/1983 בליגה הלאומית בכדורסל ** הייתה עונתה ה-29 של ליגת הכדורסל הבכירה בישראל. הליגה כללה 12 קבוצות. בשנת 1982 חזר פורמט פלייאוף כפי שהיה בשנת 1979. שמונה הראשונות התמודדו זו מול זו (מקום ראשון מול שמיני, שני מול שביעי וכך הלאה) בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות סדרות רבע הגמר (מנצחת מקום ראשון-שמיני נגד מנצחת מקום רביעי-חמישי וכך הלאה) וחצי הגמר התמודדו בסדרת גמר של טוב משלוש כאשר המנצחת בסדרת הגמר זוכה באליפות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לא היו שינויים בהרכב הליגה לעומת עונת 1980/1981.

העונה הסדירה החלה ב-6 בספטמבר 1982 הסתיימה ב-21 בפברואר 1983. לאחר הפלייאוף, העונה הסתיימה בניצחון של מכבי תל אביב בפעם ה-14 ברציפות.

בהתאם לתוצאות העונה אליצור תל אביב והפועל גן שמואל ירדו ליגה.

## טבלת הליגה

## פלייאוף

## ראו גם
* גביע המדינה בכדורסל 1982/1983

## קישורים חיצוניים
* מידע מאתר מנהלת הליגה

קטגוריה:1982 בישראל: ספורט
קטגוריה:עונות בליגה העליונה בכדורסל בישראל
קטגוריה:1983 בישראל: ספורט
קטגוריה:תחרויות כדורסל ב-1982
קטגוריה:תחרויות כדורסל ב-1983
יצחק הלפרין

**יצחק הלפרין** (17 באוקטובר 1890, זכרון יעקב – 3 בינואר 1960, בנימינה) היה חקלאי בזכרון יעקב ובבנימינה. חבר אגודת הגדעונים ושותף במחתרת ניל"י.

## ביוגרפיה
הלפרין נולד ב-1890 בזכרון יעקב לירחמיאל ורבקה הלפרין שהיו ממייסדי המושבה ב-1882 התחנך בבתי הספר במקום ומגיל צעיר השתתף בעבודה החקלאית במשק הוריו. ב-1911 גויס לצבא האימפריה העות'מאנית והשתתף במלחמת הבלקן הראשונה שלאחריה שוחרר וחזר לזכרון יעקב. ב-1913 רכש מיק"א אדמה בשוני והחל לעבד אותה ולשמור עליה. ב-1914 הצטרף לאגודת הגדעונים שנוסדה במושבה והשתתף בשמירה על שדותיה.

ב-1915, עם הקמת מחתרת ניל"י, הצטרף לשורותיה ועסק בהעברת ידיעות בין חבריה. ב-1917 כשנחשפה הרשת וחילים טורקים הקיפו את המושבה הצליח הלפרין לברוח להרים שמסביב אולם כשניסה לחזור נלכד. תחילה נשלח לכלא בחיפה שם עונה על מנת שיגלה את מקום מחבואו של יוסף לישנסקי. לאחר 10 ימים נשלח עם חברו למחתרת מנשה ברונשטיין לכלא "חאן עלי באשה" שבדמשק שם המשיכו עינוייו. הלפרין שהה בכלא כשנה ושוחרר לבסוף עם כיבוש דמשק ב-1918 וחזר למושבה.

ב-1922 עבר למושבה בנימינה שם הקים את ביתו.

## משפחתו
קברם של שושנה ויצחק הלפרין בבנימינה|שמאל|ממוזער|250px
הלפרין נישא ב-1920 לשושנה בת ישראל שניאור זלמן סמסונוב. לזוג נולדה בת ו-2 בנים. נפטר ב-1960 והובא למנוחות בבית הקברות בבנימינה. אשתו, שושנה, נפטרה ב-1962 ונקברה לצידו.

## ראו גם
* נפילתה של ניל"י

## קישורים חיצוניים

* 

## הערות שוליים

קטגוריה:אנשי ניל"י
קטגוריה:מרגלים במלחמת העולם הראשונה
קטגוריה:זכרון יעקב: אישים
קטגוריה:בנימינה-גבעת עדה: אישים
קטגוריה:אישים הקבורים בבנימינה
קטגוריה:ישראלים שנולדו ב-1890
קטגוריה:ישראלים שנפטרו ב-1960
משרד החקלאות של רוסיה

**משרד החקלאות הרוסי** (ברוסית: **Министерство сельского хозяйства Российской Федерации**, בקיצור ** Минсельхоз России**) הוא משרד ממשלתי ברוסיה האחראי לניהול המדיניות הממשלתית בתחומי החקלאות והמזון. המשרד עוסק תכנון בפיתוח המשק החקלאי, מתן שירותים וטרינריים (באמצעות השירות הפדרלי לפיקוח על הווטרינריה), שימור קרקע וניקוז והגנת הצומח, בשיתוף פעולה עם המשרד הממשלתי להגנת משאבי הטבע.

שרת החקלאות הנוכחית (מאז מאי 2024) היא אוקסנה לוּט.
## שמות המשרד
ענייני החקלאות ב נוהלו תחילה על ידי המשרד לרכוש מדינה משנת 1837 ועד 1915 עת הוקם המשרד לענייני אדמות. בתקופת רוסיה הסובייטית המשרד הפך ל"קומיסיריון המזון העממי" שלעיתים כונה "קומיסריון היבולים התעשייתיים".

בשנת 1947 הוקם משרד החקלאות שלעיתים כונה משרד החוות השיתופיות והמשרד למוצרי תבואה. בשנת 1961 המשרד הפך לוועדה ממלכתית של ממשלת ברית המועצות או לוועדה הממלכתית לחקלאות ותעשייה (גוסאגרופרום) משנת 1985 עד 1989. עם התפרקות ברית המועצות הוקם משרד החקלאות והמזון. במאי 2000 קיבל את שמו הנוכחי.

## היסטוריה
משרד החקלאות של רוסיה אומנם יונק את שורשיו מהמשרד לניהול האדמות של האימפריה הרוסית שהוקם ב-1837, אך משרד החקלאות המודרני הוקם ב-14 ביולי 1990 כמשרד החקלאות והמזון של רוסיה הסובייטית מתוך הוועדה הממלכתית לניהול המשק החקלאי.

ב-15 בנובמבר 1991 המשרד הפך למשרד החקלאות של הפדרציה הרוסית.

מ-30 בספטמבר 1992 ועד 17 במאי 2000 נקרא רשמית בשם משרד החקלאות והמזון ובמאי 2000 שינה שמו ל**משרד החקלאות**.

במסגרת המשרד פועל השירות הפדרלי לפיקוח וטרינרי ופיטוסניטרי.

## שרי החקלאות

## לקריאה נוספת
* В. И. Черноиванов. Полтора века аграрных проблем: сельскохозяйственное ведомство России в лицах, 1837—2005., М., 2006.
* Д. Н. Шилов. Государственные деятели Российской империи 1802—1917., С.-Петербург, 2002.
* Государственная власть СССР. Высшие органы власти и управления и их руководители. 1923—1991 гг. Москва, 1999.

## קישורים חיצוניים

* 

* קווים מנחים לפעילות המשרד
* משרד החקלאות בפייסבוק
* אטלס האדמות החקלאיות ברוסיה
* פורטל השירות המאוחד של משרד החקלאות הרוסי

## הערות שוליים

חקלאות
רוסיה
קתרינה מוליטור

**קתרינה מוליטור** (בגרמנית: **Katharina Molitor**; נולדה ב-8 בנובמבר 1983) היא אתלטית ושחקנית כדורעף גרמנייה, אלופת העולם (בייג'ינג 2015) בהטלת כידון.

## ביוגרפיה
מוליטור נולדה בבדבורג שבמדינת נורדריין-וסטפאליה במערב גרמניה.

### קריירה באתלטיקה
מוליטור הצטיינה כנערה בענפי האתלטיקה, בפרט בקרב שבע ובהטלת כידון. ב-2005 סיימה שנייה באליפות אירופה עד גיל 23 בהטלת כידון בתוצאה של 57.01 מטר. באוניברסיאדת בנגקוק (2007) סיימה שישית בתוצאה של 58.19 מטר. ב-2008 סיימה שנייה בתחרות גביע החורף בתוצאה של 58.26 מטר ובהמשך השנה שיפרה את שיאה האישי ל-61.74 מטר. באולימפיאדת בייג'ינג סיימה במקום השמיני בגמר בתוצאה של 59.64 מטר. ב-2010 זכתה באליפות גרמניה בהטלת כידון בתוצאה של 64.27 מטר ובאליפות אירופה באתלטיקה 2010 סיימה במקום הרביעי בתוצאה של 63.81 מטר. באליפות העולם באתלטיקה 2011 סיימה חמישית בתוצאה של 64.32 מטר ובאליפות אירופה באתלטיקה 2012 סיימה חמישית בתוצאה של 60.99 מטר. באולימפיאדת לונדון (2012) סיימה שישית בתוצאה של 62.89 מטר, באליפות העולם באתלטיקה 2013 לא העפילה לגמר לאחר שסיימה במקום ה-13 במוקדמות.

ב-2015 זכתה בפעם השנייה באליפות גרמניה ובמדליית זהב באליפות העולם באתלטיקה לאחר שקבעה שיא אישי של 67.69 מטר. באליפות אירופה באתלטיקה 2016 סיימה במקום הרביעי בתוצאה של 63.20 מטר. היא לא נבחרה למשלחת גרמניה לאולימפיאדת ריו דה ז'ניירו לאחר ששלוש מטילות כידון אחרות הועדפו עלייה עם תוצאות טובות יותר במהלך העונה. באליפות העולם באתלטיקה 2017 סיימה במקום השביעי בתוצאה של 63.75 מטר. באליפות אירופה באתלטיקה 2018 לא העפילה לשלב הגמר.

### קריירת כדורעף
מוליטור החלה לשחק כדורעף בגיל 13 במועדון מקומי בבדבורג. שנה לאחר מכן עבר למועדון OVV וב-2006 למועדון באיירן 04 לברקוזן. היא זכתה עם לברקוזן שלוש פעמים באליפות הליגה השנייה ושיחקה שתי עונות בליגה הראשונה.

## קישורים חיצוניים

* 

קטגוריה:מטילות כידון גרמניות
קטגוריה:אתלטיות באולימפיאדת בייג'ינג (2008)
קטגוריה:אתלטיות באולימפיאדת לונדון (2012)
קטגוריה:אלופות עולם באתלטיקה
קטגוריה:שחקניות כדורעף גרמניות
קטגוריה:גרמניות שנולדו ב-1983
קטגוריה:גרמנים שנולדו ב-1983
דודו סונגו

**דוד (דודו) סונגו** (נולד ב-1977) הוא קצין בצה"ל בדרגת אלוף-משנה, בעבר כיהן כקצין אג"ם של פיקוד המרכז. קודם לכן שימש כמפקד חטיבה 401.

## ביוגרפיה
סונגו נולד וגדל באילת, למד בבית ספר תיכון "גולדווטר" המקומי. התגייס לצה"ל, לחיל השריון, ועבר קורס מפקדי טנקים וקורס קצינים. שימש מפקד מחלקה וכמפקד פלוגת ומפיר בחטיבה 401 ובקורס קציני שריון. בשנת 2008 סיים תואר ראשון בלימודים רב-חברתיים באוניברסיטת בן-גוריון בנגב. לאחר הלימודים שימש סגן מפקד גדוד 46. לאחר מכן שימש כקצין אג"ם של חטיבה 401. בשנת 2009 יצא ללימודים בפו"ם. לאחר מכן שימש קצין הדרכה של אוגדה 162. בשנת 2011 הועלה לדרגת סא"ל ומונה למפקד גדוד 46 בחטיבה 401. בשנת 2016 הועלה לדרגת אל"ם ומונה למפקד חטיבה 8, ושימש בתפקיד עד שנת 2018. ב-15 באוגוסט 2018 מונה למפקד חטיבה 401. ב-2020 מונה לקצין אג"ם של פיקוד המרכז, וכיהן בתפקיד עד שנת 2022.

באוקטובר 2021 דווח כי סוכם שימשיך ללימודים במכללה לביטחון לאומי.

## קישורים חיצוניים
* מירב לוי דיאמנט, מג"דים עם כבוד, אתר ערב ערב באילת, 22 ביוני 2011
* 
* 

## הערות שוליים

קטגוריה:מפקדי גדודים בחטיבה 401
קטגוריה:מפקדי חטיבה 8
קטגוריה:מפקדי חטיבה 401
קטגוריה:קציני אג"ם של פיקוד המרכז
קטגוריה:בוגרי תיכון מקיף גולדווטר (אילת)
קטגוריה:בוגרי אוניברסיטת בן-גוריון בנגב
קטגוריה:אלופי-משנה בצה"ל
קטגוריה:ישראלים שנולדו ב-1977
המשרד למשאבי טבע של רוסיה

**המשרד למשאבי טבע**, רשמית **המשרד למשאבי טבע ו[[איכות הסביבה]] של רוסיה** (ברוסית: **Министерство природных ресурсов и экологии Российской Федерации**) הוא משרד ממשלתי פדרלי האחראי להגנת הסביבה ולהגנה על משאבי הטבע ברוסיה (לרבות ניהול הפארקים הלאומיים ושמורות הטבע), פיקוח על שמירת הסביבה ויישום מדיניות הממשלה בתחום האקולוגיה. המשרד הוא גם הגוף העיקרי המפקח על אספקת מים ברוסיה.

המשרד הוקם לראשונה בתור המשרד למשאבי טבע ואקולוגיה בשנת 1991, ב-1996 המשרד להגנת הסביבה פורק. באותה שנה הוקם המשרד למשאבי טבע שקיבל על עצמו תפקידי הגנה על הסביבה במאי 2000.

ב-12 במאי 2008, בתקופת ממשלת פוטין השנייה המשרד שינה את שמו למשרד למשאבי טבע ואיכות הסביבה.

## מבנה
* השירות הפדרלי להידרומטאורולוגיה ופיקוח על הסביבה (Федеральная служба по гидрометеорологии и мониторингу окружающей среды)
* השירות הפדרלי לפיקוח בתחום השימוש בטבע (Федеральная служба по надзору в сфере природопользования)
* הסוכנות הפדרלית למשאבי מים (Федеральное агентство водных ресурсов)
* הסוכנות הפדרלית לשימוש הטבע (Федеральное агентство по недропользованию)
* סוכנות היערות הפדרלית (Федеральное агентство лесного хозяйства)

## שרים

## קישורים חיצוניים

* 
* המשרד למשאבי טבע ואיכות הסביבה בפייסבוק

## הערות שוליים

משאבי טבע
קטגוריה:משרדי סביבה וטבע
מכרה הנחושת בפאלון

**מכרה הנחושת בפאלון** (בשוודית: **Falu Gruva**) הוא מכרה בעיר פאלון שבשוודיה, שאינו פעיל כיום. פעילות הכרייה במכרה נמשכה כ-1000 שנה, תאריך התחלת הכרייה אינו ידוע ומשערים שהפקת הנחושת הייתה כבר בתקופה הוויקינגית, כאשר המסמך העתיק ביותר שנמצא בו מוזכר המכרה הוא משנת 1288, פיצוץ הכרייה האחרון במכרה התבצע ב-8 בדצמבר 1992. פעילות הכרייה הופסקה בעקבות חוסר כדאיות כלכלית. 

בתקופת "תור הזהב" סיפק המכרה כשני שלישים מתצרוכת הנחושת של אירופה במהלך המאה ה-17, בתקופה זו הועסקו במכרה למעלה מ-1,000 גברים מדי יום כאשר השיא היה בשנת 1650 בה הופקו כ-3,000 טונות נחושת גולמית. סה"כ מוערך שנחפרו מהמכרה כ-30 מיליון טונות עַפְרָה מתוכם 10 מיליון טונות במאה השנים האחרונות לפעילות המכרה. 

תכולת המתכת שהופקה מהעַפְרָה מוערכת בכ-3.5 מיליון טונות גָּפְרִית, 500,000 טונות אָבָץ, 400,000 טונות נְחֹשֶׁת, 380 טונות כֶּסֶף, 160 טונות עוֹפֶרֶת ו-5 טונות זהב. 

משנת 2000 המכרה נמצא בבעלות קרן "Stora Kopparberget". בשנת 2001 האתר הוכרז כאתר מורשת עולמית על ידי אונסק"ו. במקום פועל מוזיאון המנציח את היסטוריית המכרה והפעילות בו.

## קישורים חיצוניים

* אתר האינטרנט של המכרה 

קטגוריה:נחושת
המשרד לפיתוח דיגיטלי, תקשורת ותקשורת ההמונים של רוסיה

ממוזער|בניין המשרד ששימש בעבר את הטלגרף המרכזי במוסקבה
ממוזער|מסמלי המשרד
**המשרד לפיתוח דיגיטלי, תקשורת ותקשורת ההמונים של רוסיה** (ברוסית: **Министерство цифрового развития, связи и массовых коммуникаций Российской Федерации**, בקצרה "Минцифры") הוא המשרד הפדרלי ברוסיה האחראי על כלל תחומי התקשורת ברוסיה, בכללם טלוויזיה, רדיו, אינטרנט, טלפון, סלולרי, ודואר.

המשרד יונק את שורשיו ממשרד התקשורת הסובייטי שהיה ספק בלעדי של שירותי תקשורת (בעיקר דואר וטלפון) וכיום פועל המשרד כרשות פיקוח המפקחת על ספקי שירותים בדואר, בטלפון ובתחום האינטרנט. המשרד אחראי על יישום מדיניות המדינה בתחום התקשורת, פיתוח תשתית התקשורת, רישוי ופיקוח על ספקים של שירותי תקשורת, פיקוח על הדואר, מדיניות בקרה וניהול התקשורת הממלכתית.

המשרד הוקם כמשרד התקשורת ותקשורת ההמונים על בסיס המשרד לטכנולוגיות מידע ותקשורת במאי 2008, בתקופת ממשלת פוטין השנייה.

## היסטוריה
המשרד יונק את שורשיו ממשרד הדפוס והטלגרף של האימפריה הרוסית שהוקם ב-15 ביוני 1865 מתוך יחידות הטלגרף של משרד הפנים. במרץ 1868 פורק והוקם מחדש באוגוסט 1880. אך פורק שוב שנה לאחר מכן. בתקופת הצאר, תחום הדפוס והתקשורת היה באחריות משרד הפנים ומחלקת הטלגרף שלו.

לאחר מהפכת פברואר הוקם משרד הדפוס והטלגרף של הממשלה הזמנית שהפך לקומיסריות העממית לענייני דפוס וטלגרף שפורקה על מנת להקים במקומו את הקומיסריון העממי לענייני תקשורת, ב-17 בינואר 1932. ב-15 במרץ 1946 משרד התקשורת של ברית המועצות הוקם כיורש קומיסריון התקשורת.

ב-4 בפברואר 1990 הוקם משרד התקשורת של הרפובליקה הרוסית שהפך ביולי 1990 למשרד לתקשורת, מידע וחלל.

ב-10 בנובמבר 1991 שינה שמו למשרד התקשורת של רוסיה, שפורק ב-17 במרץ 1997 והפך ל"ועדת התקשורת הממלכתית".

ב-12 בנובמבר 1999 הוקם משרד התקשורת והמידע שפורק ב-9 במרץ 2004 במסגרת הרפורמה הפדרלית בממשלת פרדקוב והוקם מחדש כמשרד לטכנולוגיות מידע ותקשורת ב-20 במאי 2004.

ב-12 במאי 2008 המשרד לטכנולוגיות מידע ותקשורת הפך למשרד התקשורת ותקשורת ההמונים ובראש המשרד הועמד איגור שצ'גולב. מאז 2009 המשרד מנהל ומתאם את פעילות פורטל השירותים הציבוריים של הפדרציה הרוסית בשיתוף פעולה עם רוסטלקום.

ב-15 במאי 2018 הוכרז על שינוי שם המשרד למשרד הממשלתי לפיתוח דיגיטלי, במסגרת ממשלת מדבדב השנייה.
ממוזער|לוגו סוכנות התקשורת הפדרלית
ממרץ 2004 ועד נובמבר 2020 סוכנות התקשורת הפדרלית (ברוסית: Федеральное агентство связи), הייתה אחראית לניהול נכסי המדינה בתחום התקשורת כדוגמת סוכנות הידיעות הממלכתית "רי"א נובוסטי" והחברה הרוסית לתקשורת לוויינים והסוכנות הפדרלית לדפוס ותקשורת המונים (Федеральное агентство по печати и массовым коммуникациям), שעסקה בניהול נכסי המדינה בתחום הדפוס והטלגרף כמו העיתון "רוסיסקאיה גאזטה" ותאגיד התקשורת VGTRK, אך במסגרת ממשלת מישוסטין הסוכנויות פורקו בנובמבר 2020.

## מבנה
### דואר רוסיה

חברת "דואר רוסיה" (Почта России), חברה ממשלתית המתמחה באספקת שרותי דואר.

### רגולטור האינטרנט
השירות הפדרלי לפיקוח בתחום התקשורת, טכנולוגיות מידע ותקשורת ההמונים (Федеральная служба по надзору в сфере связи, информационных технологий и массовых коммуникаций), הוא הרגולטור הראשי בתחום האינטרנט ותקשורת ההמונים ברוסיה ומהווה לזרוע ממשלתית בתחום זה.

## קישורים חיצוניים

* 

* שירותים מורשים בתחום התקשורת ברוסיה

## הערות שוליים

*
כרמל לוטן

**כרמל לוטן** (נולדה ב-3 במרץ 1994) היא שחקנית ישראלית. ידועה בשל תפקידה בתור דפי כרמון בסדרת הנוער "יומני החופש הגדול" של ערוץ דיסני (2012–2013), ובתור דניאלה בן גד בסדרת הנוער "נעלמים" של ניקלודיאון (2016–2021).

## ביוגרפיה
לוטן נולדה בשוהם, היא הבת הבכורה מבין חמישה אחים. משפחתה מתגוררת במושב שדה ורבורג.

למדה בבית ספר תיכון בשוהם במגמות תיאטרון וקולנוע, והשתתפה במספר חוגים וסדנאות תיאטרון, בהמשף עברה ללימודי משחק באקדמיה האמריקאית לאמנויות הדרמה בניו יורק.

## קריירה
בשנת 2010 שיחקה בתפקיד אורח בסדרות "מעצר בית" בערוץ 2, ו"אחרי הצלצול" בערוץ דיסני, המבוססת על הסדרה האמריקאית "As the Bell Rings". באותה שנה השתתפה בקליפ של השיר מלאך של מרסדס בנד.

בשנת 2012 החלה לשחק את אחת הדמויות הראשיות של דפי כרמון בסדרת הנוער "יומני החופש הגדול" בערוץ דיסני למנויי yes ובשנת 2013 שבה לשחק בעונתה השנייה.

ב-2016 החלה לשחק בסדרת המתח לנוער "נעלמים" בניקלודיאון, בתור דניאלה בן גד, במשך שלוש עונות ובעונה הרביעית האחרונה היא לא השתתפה.

בשנת 2019 שיחקה בתפקיד אורח כמוקדנית בחנות פרחים בעונתה השלישית של הקומדיה "לה פמיליה" בערוץ רשת 13.

בשנת 2020 שיחקה בסרט האמריקאי הקצר "The Rest Is Silence" בתור האנה.

## קישורים חיצוניים

*ריאיון עם כרמל לוטן, באתר ראש אחד
*ריאיון עם כרמל לוטן, באתר הוט
*ריאיון עם כרמל לוטן, ערוץ ניקולדיאון

קטגוריה:שחקניות קולנוע וטלוויזיה ישראליות
קטגוריה:בוגרות האקדמיה האמריקאית לאמנויות הדרמה
קטגוריה:בוגרי האקדמיה האמריקאית לאמנויות הדרמה
קטגוריה:ישראליות שנולדו ב-1994
קטגוריה:ישראלים שנולדו ב-1994
קטגוריה:שוהם: אישים